tomron87/hebrew-wikipedia-sentences-corpus huggingface dataset:
מגזין רולינג סטון הכליל את האלבום ברשימת 500 האלבומים הגדולים בכל הזמנים בשנת 2020. בצילומי הקליפ של הסינגל הרביעי, "You And I" גאגא הכירה את השחקן האמריקאי טיילור קיני והחלה עימו במערכת יחסים בחודש יולי.
באפריל 2012 יצאה לסיבוב ההופעות השלישי שלה, "Born This Way Ball".
הסבב הסתיים כחודש מוקדם מהצפוי לאחר ביטולה של גאגא מאחר שנפצעה בירכה הימנית ועברה ניתוח באותה תקופה, ביטולי המופע נאמדו בכ-25 מיליון דולר ובסיומו גרף כ-183.9 מיליון דולר.
בשנת 2011 הוציאה גאגא מספר שירים משותפים יחד עם טוני בנט גרסת ג'אז לשיר "The Lady Is a Tramp", עם אלטון ג'ון בשיר "Hello Hello" שהוקלט לסרט האנימציה "Gnomeo & Juiet", ועם צמד הקומדיה לונלי איילנד והזמר ג'סטין טימברלייק בשיר, (The Golden Rule).
מאוחר יותר גאגא ביצעה מופע מיוחד בבית העירייה של סידני באוסטרליה כדי לחגוג את יום הולדתו ה-65 של הנשיא ה-42 של ארצות הברית ביל קלינטון.
באותה שנה זכתה בשני פרסי הווידאו קליפים של MTV.
בחודש נובמבר הופיעה בספיישל בטלוויזיה של ארצות הברית לחג ההודיה בשם, "A Very Gaga Thanksgiving" שבו צפו כ-5.7 מיליון צופים אמריקאים ומאוחר יותר יצא בתור המיני אלבום הרביעי של גאגא, A Very Gaga Holiday.
ב-2012 גאגא כיכבה בפרק המוקדש לה בסדרה משפחת סימפסון לצד הופעתה בסרטים התיעודים של הזמרים קייטי פרי, "Katy Perry: Part of Me" וטוני בנט, "The Zen of Bennett".
באותה שנה, הוציאה את הבושם הראשון שלה, "Fame" שמכר נכון ל-2013 כ-30 מיליון בקבוקים ברחבי העולם והרוויח כ-1.5 מיליארד דולר.
ב-2014 הוציאה את הבושם השני בהשראתה, "Eau de Gaga".
בתחילת 2012, גאגא החלה לעבוד על אלבום האולפן השלישי שלה.
באוגוסט 2013 הוציאה לאור את הסינגל המוביל, "Applause" שהגיע למקום הראשון בהונגריה, רוסיה, לבנון, ספרד וקוריאה הדרומית.
קליפ המילים לשיר "Aura" מתוך האלבום יצא בחודש אוקטובר לקידום הסרט "מצ'טה קטלני" שבו גאגא משתתפת בתפקיד מתנקשת בשם הזיקית.
הסרט קיבל ביקורות שליליות והכניס פחות מתקציבו בסך 33 מיליון דולר.
הסינגל השני מהאלבום, "Do What U Want" בשיתוף אר.
קלי יצא מאוחר יותר באותו חודש.
בארצות הברית הגיע למקום ה-13 במצעד הבילבורד הוט 100. בשנת 2019 לאור הטענות שהועלו נגד קלי בהתעללות מינית במספר נשים גאגא הסירה את השיר מכל שרתי המוזיקה והתנצלה על שיתוף הפעולה עימו.
ב-6 בנובמבר 2013 יצא לאור אלבומה השלישי, Artpop, וזכה לביקורות מעורבות.
במצעד הבילבורד 200 הגיע למקום הראשון כמו כן ביפן, מקסיקו, הממלכה המאוחדת, שווייץ, ואוסטריה.
נכון לשנת 2018 מכר מעל ל-3.9 מיליון עותקים ברחבי העולם.
"" יצא כסינגל האחרון במרץ 2014.
גאגא השתתפה בפרק מיוחד של התוכנית "סאטרדיי נייט לייב" בנובמבר 2013 שבו ביצעה את "Do What U Want" יחד עם אר.
קלי ושיר נוסף מן האלבום "Gypsy".
לאחר שערכה ספיישל שני של חג ההודיה בטלוויזיה יחד עם "החבובות", הופיעה יחד עם הזמרת האמריקאית כריסטינה אגילרה בעונה החמישית של תוכנית הכישרונות "The Voice".
במרץ 2014, גאגא החלה בסבב הופעות קבוע בשם, "Lady Gaga Live at Roseland Ballroom" שבו נכללו כ-7 מופעים.
חודשיים לאחר מכן, יצאה לסיבוב ההופעות השלישי שלה, "ArtRave:The Artpop Ball".
ב-13 בספטמבר הופיעה בפארק הירקון לעיניי יותר מ-30 אלף צופים והפתיעה את הקהל כשביצעה שיר עם טוני בנט.
לאחר שעזבה את ישראל, אמרה לסוכנות איי.פי: "אני מקווה לשתף בזה את העולם, שיידעו כולם שבטוח להיות עכשיו בתל אביב...
זה היה הבית שלי כשהייתי שם והרגשתי שם אנרגיה נפלאה".
בסוף חודש ספטמבר אמרה לעיתון אינדפנדנט הבריטי "זה היה פנטסטי!
נקודת המבט של העולם על ישראל היא לא מציאותית.
זה מקום יפהפה והאנשים במצב רוח מצוין...
הייתה לי הופעה מוצפת ברגשות עם המעריצים האלה.
הסבב כלל ביקור במדינות אשר בוטלו בסבב "Born This Way Ball" ובסיומו הכנסותיו נאמדו בכ-83 מיליון דולר והוא הוכתר כסיבוב ההופעות השביעי המצליח ביותר של 2014. באותה תקופה גאגא נפרדה מהמנהל הוותיק של הקריירה שלה טרוי קרטר בטענה של "הבדלים יצירתיים" ביניהם.
מאוחר יותר היא ומנהלה החדש בובי קמפבל הצטרפו לחברת הבידור, "Artist Nation".
באותה שנה, הופיעה בתפקיד משנה בסרט "עיר החטאים: עלמה להרוג", והפכה לשגרירה של מותג האופנה ורסצ'ה בקולקציית אביב-קיץ 2014 בקמפיין בשם "ליידי גאגא למען ורסצ'ה".
בספטמבר 2014 הוציאה גאגא יחד עם טוני בנט אלבום ג'אז משותף בשם Cheek to Cheek.
האלבום הפך לשלישי ברצף של גאגא בפסגת מצעד הבילבורד 200 בארצות הברית ובנוסף זכה בפרס גראמי בקטגוריית אלבום הפופ המסורתי הטוב ביותר.
מאוחר יותר יצאו לסבב הופעות משותף לקידום האלבום בשם "Cheek to Cheek Tour" מחודש דצמבר 2014 עד אוגוסט 2015 וכלל כ-38 הופעות באמריקה הצפונית ואירופה ובסיימו גרף מעל 15.3 מיליון דולר.
2015–2017: אימה אמריקאית, מופע הסופרבול, Joanne
בפברואר 2015 גאגא התארסה לבן זוגה טיילור קיני.
לאחר הצלחתו הבינונית של Artpop, גאגא החלה בשינוי סגנון מוזיקה חדש, שינוי זה ניכר באלבומה Cheek to Cheek המשותף עם טוני בנט.
בטקס פרסי אוסקר ה-87 הופיעה כמחווה לזמרת ג'ולי אנדרוז וביצעה מספר שירים מהסרט "צלילי המוסיקה", הופעתה הוכתרה כאחת הטובות ביותר שלה על ידי בילבורד.
מאוחר יותר כתבה יחד עם הפזמונאית דיאן וורן את השיר "Til It Happens to You" לסרט התיעודי "The Hunting Ground", שזיכה אותה בפרס סטלייט ובמועמדותה הראשונה לפרס אוסקר.
באותה שנה, גאגא הוכתרה כאשת השנה של בילבורד וזכתה בפרס האייקון של היכל התהילה של כותבי השירים.
באותה שנה, גאגא החלה לשחק בתפקיד ראשי בעונה החמישית של הסדרה "אימה אמריקאית" בה גילמה בעלת מלון בשם אליזבת.
בטקס פרסי גלובוס הזהב ה-73 זכתה בפרס השחקנית הטובה ביותר על משחקה.
בחודש אוקטובר הופיעה בסרט האופנה של הצלם ניק קייט משנת 2015 לקמפיין קולקציית האביב של המעצב טום פורד בשנת 2016, והייתה אחת העורכות במהדורת 99 של מגזין האופנה ווג בינואר 2016 שהציג כ-16 שערים שונים.
על כך, קיבלה את פרס עורך השנה בטקס פרסי האופנה בלוס אנג'לס.
באותו חודש זכתה בפרס מיוחד בקטגוריית האמן הצעיר של מוזיאון גראמי.
בחודש יולי, מערכת היחסים בינה לבין טיילור קיני הסתיימה בטענה כי הקריירה של גאגא הפריעה ליחסים ביניהם.
מספטמבר עד נובמבר 2016, שיחקה בעונה השישית של "אימה אמריקאית: רואנוק" בתפקיד מכשפה, גאגא אמרה כי תפקידה בעונה החמישית של הסדרה השפיע על המוזיקה העתידית שלה שגרם לה להציג את "אומנות החושך".
בספטמבר 2016, הוציאה לאור את הסינגל המוביל של אלבומה החמישי "Perfect Illusion", שהגיע לראשי המצעדים בצרפת ובלגיה ולמקום ה-15 בארצות הברית.
האלבום, ששמו Joanne, נקרא על שם דודתה המנוחה של גאגא ששימשה כהשראה לכתיבתו.
לקידום האלבום, גאגא יצאה לסיבוב הופעות שיווקי בשם "Diva Bar Tour".
ב-5 בפברואר 2017 גאגא הופיעה במופע המחצית של הסופרבול LI.
בתחילת הופעתה, הוצגו כ-100 רחפנים מוארים מעל האצטדיון "nrg" של יוסטון.
הוא הוכתר מאוחר יותר כמופע הסופרבול השני הנצפה ביותר בכל הזמנים עם כ-117.5 מיליון צופים בארצות הברית.
הופעתה הביאה לזינוק של כ-410,000 הורדות של שיריה במדינה והועמדה לפרס אמי.
ערוץ הטלוויזיה "CBS Sports" הכתיר את הופעתה במקום השני ברשימת הופעות הסופרבול הטובות ביותר בתולדותיו.
בחודש אפריל גאגא הופיעה בפסטיבל המוזיקה קואצ'לה שבו שרה לראשונה את הסינגל שלה, "The Cure" שהגיע לעשרת המובילים במדינות אוסטרליה, סקוטלנד, הונגריה וסלובקיה.
באוגוסט יצאה גאגא לסיבוב ההופעות החמישי שלה, "Joanne World Tour" עליו הכריזה לאחר הופעתה במחצית הסופרבול.
הפקת האלבום והופעותיה באותה תקופה הופיעו בסרט התיעודי שלה, "Gaga: Five Foot Two" שהוקרן לראשונה בנטפליקס בחודש ספטמבר.
לאורך הסרט, מוצגים קטעים שלה סובלת מכאבים כרוניים ממחלת הפיברומיאלגיה שלה שהביאו לכך שביטלה את עשר ההופעות האחרונות של "Joanne World Tour" שגרף בסיומו כ-94.9 מיליון דולר מ-842,000 כרטיסים שנמכרו לאורכו והוכתר כסבב ה-14 המרוויח של השנה.
במרץ 2018, גאגא תמכה בהפגנת המצעד למען חיינו בוושינגטון והוציאה גרסת כיסוי לשיר "Your Song" של הזמר אלטון ג'ון מאלבומו "Revamp".
בהמשך אותה שנה היא כיכבה בסרט "כוכב נולד", לצד בראדלי קופר בגרסה המחודשת של הסרט הנושא את אותו שם משנת 1937. הסרט עוקב אחר מערכת היחסים של אלי עם הזמר ג'קסון מיין (אותו מגלם קופר) שנהיית עם הזמן למתוחה יותר ויותר כאשר הקריירה של אלי מתחילה לבלוט.
קופר ניגש לגאגא לראשונה לאחר שראה אותה מופיעה בגיוס תרומות למחקר הסרטן והציע לה להשתתף בסרט.
בתור מעריצה של עבודתו, הסכימה להצעה מאחר שהיא מציגה התמכרות ודיכאון.
"כוכב נולד" הוקרן לראשונה בפסטיבל הסרטים הבין-לאומי ה-75 בוונציה לאותה שנה ויצא בהמשך ברחבי העולם בחודש אוקטובר.
גאגא וקופר כתבו והפיקו את רוב השירים בפסקול הסרט A Star Is Born, שאותם היא התעקשה שיבצעו בסרט.
הסינגל המוביל שלו, "Shallow" שבו משתתף קופר יצא לאור ב-27 בספטמבר 2018, במצעדים הגיע למקום הראשון במדינות רבות בהם אוסטרליה, הממלכה המאוחדת, קנדה, שוודיה וארצות הברית והפך לשירה ה-6 של גאגא ברשימת הסינגלים הנמכרים בכל הזמנים.
הפסקול מכיל כ-34 שירים בהם 19 מקוריים שקיבלו ביקורות חיוביות כגון מארק קנדי מעיתון הוושינגטון פוסט שכינה אותו כ"פלא של חמישה כוכבים" ובן ביומנט-תומאס מהגרדיאן שקרא לו "קלסיקה מלאת עוצמה רגשית".
מבחינה מסחרית זכה להצלחה וכאשר הגיע למקום הראשון במצעד הבילבורד 200, הפכה גאגא לאישה הראשונה עם חמישה אלבומים במקום הראשון במצעד בעשור של 2010 ובכך שברה את שיאה של הזמרת האמריקאית טיילור סוויפט שהחזיקה בתואר זה.
בנוסף, כבש את מצעדי המדינות באוסטרליה, קנדה, אירלנד, ניו זילנד, שווייץ והממלכה המאוחדת.
נכון ליוני 2019, הוא נמכר ביותר מ-6 מיליון עותקים ברחבי העולם והוכתר כאלבום הנשי הנמכר ביותר של 2018. בטקס פרסי הגראמי לאותה שנה זכה בקטגוריית פסקול האוסף הטוב ביותר.
באוקטובר הודיעה גאגא על אירוסיה עם הסוכן שלה, כריסטיאן קארינו, אותו הכירה בתחילת 2017. בפברואר 2019 הודיעו כי נפרדו.
גאגא חתמה באותה תקופה על חוזה של שנתיים שתבצע סבב הופעות קבוע בתיאטרון הפרק MGM בלאס וגאס בשם "Lady Gaga Enigma + Jazz & Piano".
הסבב כלל 2 מופעים שונים, הראשון אנימה המתמקד בתיאטרליות ופופ הכולל את להיטיה הגדולים, והשני בסגנון ג'אז ופסנתר הכולל שירים מתוך "ספר השירים האמריקאי הגדול".
החלק הראשון נפתח בדצמבר 2018 והשני בינואר 2019. גאגא השיקה את קו האיפור הטבעוני הראשון שלה, "Haus Laboratories" בספטמבר 2019 באופן בלעדי באתר אמזון, בהיקף של כ-40 מוצרים הכוללים אייליינרים, ליפגלוסים ומסיכות פנים.
היא הגיעה למקום הראשון ברשימת השפתונים הנמכרים ביותר של אמזון.
בפברואר 2020 גאגא החלה במערכת יחסים עם היזם מייקל פולנקסי.
ב-29 במאי 2020 יצא אלבום האולפן השישי של גאגא, Chromatica שזכה לביקורות חיוביות.
במצעד הבילבורד 200 הגיע למקום הראשון ובכך הפך לאלבומה השישי ברצף בראשו לצד מדינות רבות אחרות בהן צרפת, פינלנד, איטליה, מקסיקו, אוסטריה ועוד.
לפני יציאתו, הוציאה גאגא 2 סינגלים לקידומו "Stupid Love" ב-28 בפברואר 2020, ו-"Rain On Me" בשיתוף עם הזמרת אריאנה גרנדה ב-22 במאי שהגיע למקום הראשון במצעד הבילבורד הוט 100 והפך אותה לאדם השלישי שכובש את המצעד בשלושה עשורים שונים.
מאוחר יותר באותה שנה הופיעה בטקס פרסי הווידאו קליפים של MTV וזכתה בחמישה פרסים, מספר הפרסים הגדול ביותר באותו טקס לצד פרס ה"טריקון" הראשון בהיסטוריה.
בספטמבר 2020 השתתפה בקמפיין להוצאת בושם חדש "Voce Viva" לחברת הבגדים האיטלקית "Valentino", בו ביצעה את שירה "Sine From Above".
במהלך טקס השבעת הנשיא ה-46 של ארצות הברית, ג'ו ביידן, ב-20 בינואר 2021, גאגא הופיעה וביצעה את המנון ארצות הברית.
בפברואר 2021, הולך הכלבים שלה ראיין פישר אושפז בבית חולים לאחר שנורה בהוליווד.
שניים מהבולדוגים הצרפתיים שלה, קוג'י וגוסטב, נלקחו בזמן שהכלב השלישי שהיה ממין נקבה בשם מיס אסיה נמלטה והוחזרה לאחר מכן על ידי המשטרה.
לאחר מכן הציעה $500,000 כפרס תגמול על החזרת חיות המחמד שלה.
יומיים לאחר מכן, ב-26 בפברואר, אישה הביאה את הכלבים אל תחנת המשטרה בלוס אנג'לס.
שני הכלבים שהוחזרו לא נפגעו, השוטרים טענו שלאישה אין שום קשר להיעלמותם של הכלבים ולתקרית הירי.
אך ב-29 באפריל, היא הייתה אחת מחמשת האנשים שהואשמו בקשר עם הירי והגניבה.
באפריל 2021, גאגא ובעל המותג של השמפניות דום פריניון חוברו יחד והופיעו בפרסומת של ניק נייט.
ב-3 בספטמבר, יצאה לאור האלבום הרמיקס השלישי של הזמרת, Dawn of Chromatica.
אלבום זה יצא אחרי האלבום המשותף של גאגא עם טוני בנט, Love for Sale, בתאריך 30 בספטמבר.
התקליט קיבל ביקורות חיוביות, והופיע לראשונה במקום השמיני במצעד האמריקאי בילבורד 200. ב-23 בנובמבר 2021, כאשר פורסמו המועמדים בטקס פרסי הגראמי ה-64, האלבום המשותף קיבל שלוש מועמדויות בטקס, פרס הגראמי לאלבום השנה, אלבום הפופ הווקאלי העממי הטוב ביותר ואלבום הלא קלאסי המעובד הטוב ביותר.
על מנת לקדם את אלבומם המשותף, הם הגישו מספר תוכניות באולם המוזיקה רדיו סיטי "רדיו סיטי מיוזיק הול", בתאריכים 3 ו-5 באוגוסט, הנקרא "One Last Time: an Evening with Tony Bennett and Lady Gaga".
לאחר הופעת הקמע של גאגא בתוכנית הספיישל של "חברים: האיחוד", כאשר גאגא שרה את "Smelly Cat" עם ליסה קודרו המגלמת את פיבי בופה, לבושה כמו פיבי, ומתייחסת לתפקידה בסרט "כוכב נולד".
היא מגלמת את השחקנית פטריזיה רג'יאני, אשר הורשעה כששכרה רוצח שכיר לרצוח את בעלה לשעבר וראש בית האופנה גוצ'י לשעבר, מאוריציו גוצ'י (בתפקיד אדם דרייבר), בסרט שביים רידלי סקוט, בית גוצ'י.
על תפקידה בסרט גאגא החלה ללמוד לדבר באיטלקית עם מבטא.
היא גם נשארה בדמות במשך 18 חודשים, ודיברה במבטא במשך תשעה חודשים במהלך התקופה ההיא.
המשחק המתודי שלה גבתה מחיר מהרווחה הנפשית שלה, ולקראת סוף הצילומים היא נאלצה להיות מלווה בסט על ידי אחות פסיכיאטרית.
בזמן שהסרט קיבל ביקורות מעורבות, המבקרים שיבחו את כישורי המשחק של גאגא כ"הערה-מושלם".
היא קיבלה מועמדויות לפרס גלובוס הזהב לשחקנית הטובה ביותר - סרט דרמה ופרס גילדת שחקני המסך לשחקנית הראשית הטובה ביותר.
בשנת 2021, נודע כי ליידי גאגא הייתה אמורה להופיע במותחן הפעולה של דייוויד לייטש, "רכבת הקליע".
אף על פי שבפברואר 2022, נודע כי השחקנית סנדרה בולוק החליפה את גאגא בסרט עקב התנגשות בזמנים עם "בית גוצ'י".
ב-25 במאי 2022, אחרי כמה ביטולים עקב התפשטות מגפת הקורונה, יצא לאקרנים הסרט "אהבה בשחקים: מאווריק", כאשר גאגא כתבה את השיר "Hold My Hand" כחלק מהפסקול של הסרט.
הסרט זכה להצלחה רבה, ורבים מהמבקרים טענו שהסרט עולה על המקור, ונמנה כחלק מן עשרת הסרטים המובילים ביותר לשנת 2022 על ידי מכון הסרטים האמריקאי.
הסרט הכניס כ-1.459 מיליארד דולר ונהפך לסרט שובר קופות והצליח להיות לסרט השני המכניס ביותר לשנת 2022 והראשון של קרוס עם ההכנסות הגבוהות ביותר, כאשר הסרט "אווטאר: דרכם של המים" הצליח להתברג במקום הראשון עם הכנסות של 1.516 מיליארד דולר.
בהמשך השנה גאגא קיבלה מועמדויות עבור ביצוע השיר ביניהם; "שיר המדיה ויזואלית הטוב ביותר" בטקס פרסי הגראמי ה-65 שישודר ב-5 בפברואר 2023, בפרס "השיר הטוב ביותר" בפרסי איגוד מבקרי הקולנוע האמריקאי, ובפרס גלובוס הזהב לשיר המקורי הטוב ביותר.
ביולי 2022, היא החלה לצאת לסיבוב הופעות "The Chromatica Ball" על מנת לקדם את האלבום האולפן האחרון שלה, Chromotica, אשר כלל 20 מופעים סך הכול וגרף 112.4 מיליון דולר ומכר כ-834,000 כרטיסים.
בסוף השנה, היא נהפכה לאמנית בעלת הרווחים הגבוהים ביותר לשנת 2022.
ב-16 באוגוסט 2024, גאגא וברונו מארס הוציאו את הסינגל "Die With A Smile", מתוך אלבומה השביעי העתידי של גאגא.
בספטמבר 2024, גאגא אישרה כי הסינגל הראשון מאלבומה השביעי ייצא באוקטובר 2024. ההודעה נמסרה בפוסט בחשבון ה-X שלה ב-3 בספטמבר, בו חשפה את לוח הזמנים שלה.
גאגא רמזה על האלבום החדש כבר בסיום סרט ההופעה שלה Gaga Chromatica Ball, כאשר המילים "LG7 GAGA RETURNS" הופיעו על המסך.
מאוחר יותר באותו חודש, גאגא הכריזה על אלבום בשם Harlequin, שיהיה פסקול לסרט "ג'וקר: טירוף בשניים" שבו היא מככבת לצד חואקין פיניקס ואשר יצא לאור ב-4 באוקטובר 2024. ב-21 באוקטובר, גאגא הודיעה על סינגל בשם "Disease", שיצא ב-25 באוקטובר.
הסינגל הוא מתוך האלבום השביעי שלה.
ב-7 במרץ 2025, גאגא הוציאה את אלבום האולפן השביעי שלה, Mayhem.
ב-8 במרץ של אותה שנה, יום לאחר יציאת האלבום, גאגא הופיעה בתוכנית "סאטרדיי נייט לייב" כאשר היא ביצעה שני שירים מהאלבום, "Abracadabra" ו-"Killah".
באפריל 2025 גאגא הופיעה כמופע המרכזי בפסטיבל קואצ'לה 2025, הפעם הראשונה בה היא משתתפת באופן יזום בפסטיבל, לאחר שב-2017 החליפה את ביונסה בהרכב.
ההופעה נקראה "The Art of Personal Chaos" והייתה בנויה כחוויה תיאטרלית המחולקת לחמישה מערכות.
ב-3 במאי 2025, הופיעה גאגא בריו דה ז'ניירו שבברזיל, בהופעה הגדולה בתולדותיה ואחת הגדולות בהיסטוריה, שאליה הגיעו לפי ההערכות 2.1 מיליון בני אדם.
לאחר ההופעה הודיעה משטרת ברזיל כי סיכלה ניסיון פיגוע בהופעה.
ב-3 בספטמבר הוציאה גאגא את הסינגל "The Dead Dance" כחלק מפסקול העונה השנייה של סדרת נטפליקס "ונסדיי".
גאגא הצטרפה גם לצוות השחקנים של הסדרה בעונה השנייה בתפקיד רוזלין רוטווד, לצד ג'נה אורטגה, אמה מאיירס וג'וי סאנדיי.
גאגא האזינה בנעוריה לאמנים כגון מריה קארי, ויטני יוסטון, אלטון ג'ון, ולהקות כמו הביטלס, לד זפלין, בלונדי וקווין, שלפי דבריה הייתה להם "השפעה גדולה" עליה.
סגנון המוזיקה של גאגא מגיע מזמרי דאנס-פופ כגון מדונה ומייקל ג'קסון, וזמרי רוק כמו דייוויד בואי ופרדי מרקיורי.
היא אומרת שהיא שואפת לחולל מהפכה במוזיקת הפופ כמו מדונה, והיא מזכירה את הזמרת ביונסה כאדם שהניע אותה להמשיך בקריירה שלה בתחום המוזיקה.
היא כינתה את הרופא ההודי, הדובר הציבורי, ואת הסופר דיפאק צ'ופרה כ"השראה אמיתית".
לאופנה ישנה השפעה גדולה עליה, והיא אומרת כי עניינה באופנה בא מאמהּ.
היא רואה את העשייה המוזיקלית שלה קשורה ישירות לאופנה.
מבחינה סגנונית היא הושוותה לליי באורי, איזבלה בלאו, ולשר, והצהירה שעוד בילדותה היא ספגה את חוש האופנה של שר והפכה אותה לשלה.
היא רואה בדונטלה ורסצ'ה את המוזה שלה, ואת מעצב האופנה האנגלי אלכסנדר מקווין כמקור השראה.
בנוסף, בשנת 2009 עיצב למענה את התלבושות בקליפ לשירה המצליח, "Bad Romance", ולאחר ההתאבדות הטרגית שלו בשנת 2010, הקדישה גאגא את הופעתה בטקס פרסי המוזיקה הבריטית באותה שנה למענו.
גאגא הושפעה גם מהנסיכה דיאנה שהעריצה עוד בילדותה, ולאחר מותה הכלילה אותה במילות שירה "Dance in The Dark".
התנסותה המתמשכת ברעיונות וסגנונות מוזיקליים חדשים, הוא נושא של ניתוח ובחינה רבה על ידי המבקרים.
ב-2011, הצהירה שתעבור שינוי תדמית, על ידי הצגה-מחדש של הקול והדימוי שלה.
גאגא גם ידועה בסירובה לאי-שירה ("ליפ סינק") תוך כדי המופע שלה.
היא שוקלת שבתקופת האלבום Born This Way היא "הייתה הרבה יותר ווקאלית מאשר שהיא אי פעם חשבה שתוכל להיות".
היא סבורה כי "כל שיר יכול להתנגן בליווי פסנתר ועדיין להיות להיט".
שיריה כוללים מגוון רחב של נושאים.
אלבום הבכורה, The Fame משנת 2008 מתאר את חיי העושר והפרסום בהוליווד ומציג ז'אנר אלקטרוני ודאנס-פופ שישי לו השפעות משנות השמונים והתשעים.
כאשר המיני-אלבום שיצא שנה לאחר מכן, The Fame Monster מציג את הצד האפל של התהילה בעזרת מטפורות מפלצתיות.
אלבומה השני, Born This Way, מציג שירים באנגלית, צרפתית, גרמנית, וספרדית שכוללים נושאים כגון יחסי מין, אהבה, דת, כסף, זהות, סמים, מיניות, חירות ואינדיבידואליות.
באלבום היא בוחנת סוגות חדשות, כגון רוק אלקטרוני.
הנושאים באלבומה הרביעי משנת 2013, Artpop, סובבים סביב השקפותיה האישיות על תהילה, אהבה, סקס, פמיניזם, העצמה עצמית, התגברות על התמכרות, ותגובות לביקורת התקשורת.
ב-2014 התנסתה בז'אנר הג'אז באלבום המשותף עם טוני בנט, Cheek to Cheek, וחשפה כי החלה לשיר ג'אז מגיל 13. הסגנון החדש שיבח את גאגא בתקשורת על כך שהיא מתנסה בכול אלבום בז'אנרים חדשים.
אלבומה החמישי Joanne שכלל קאנטרי, פופ פאנק, ומוזיקה אלקטרונית, הושפע מחייה האישיים.
בפסקול A Star Is Born הוכללו אלמנטים של רוק בלוז, מוזיקת קאנטרי וקטעי פופ.
מגזין הבילבורד אמר כי הנושאים עליהם מדבר הוא ברצונה של גאגא לשינוי, באהבה, רומנטיקה וקשר זוגי ותיאר את סגנון המוזיקה שבו כ"נצחי, רגשי, ורציני".
באלבומה השישי בשנת 2020, Chromatica חזרה גאגא לשורשי ז'אנר הפופ שלה ודנה על נושאי כגון בריאות נפש, טראומות, וערך עצמי.
גאגא ידועה בלבושה הפרובוקטיבי והחשוף שמשלבת אותו בסרטוני המוזיקה שלה, שמתוארים לעיתים קרובות כ"סרטים קצרים".
הווידאו קליפ לשיר "Telephone" שנמשך כ-9:30 דקות אף שבר שיא גינס לאור השקעתו הרבה.
נכון לאפריל 2021, היא זכתה כ-23 פעמים בתואר ה-"VevoCertifed" שמציין קליפים שעברו את רף ה-100 מיליון צפיות ביוטיוב ומוכתרת כאמן במקום ה-15 עם כמות התארים הגדולה ביותר בכול הזמנים.
ביציאתו של הקליפ ל-"Bad Romance" שברה שיא גינס נוסף בכך שהווידאו הפך לנצפה ביותר בהיסטוריה של האתר.
גאגא טוענת כי היא מתגרה באנשים בקליפים שלה אך באופן חיובי ולא באופן של לנסות להשיג תשומת לב.
לדברי המחבר קרטיס פוגל, "היא בוחנת שעבוד וסאדומזוכיזם ומדגישה נושאים פמיניסטיים נפוצים".
הנושאים העיקריים של קטעי הווידאו שלה הם סקס, אלימות וכוח, היא מכנה את עצמה "קצת פמיניסטית" וקובעת שהיא "מעצימה נשים מבחינה מינית".
גאגא הודיעה כי היא פרפקציוניסטית כשמדובר במופעים שלה שמתוארים כ"משעשעים וחדשנים", את הופעתה בטקסי פרסי הווידאו קליפים של MTV בשנת 2009 נקראה "מפוצצת עיניים", על ידי חדשות MTV, שבמהלכה ביצעה הדמיית התאבדות כאשר היא מלאה בדם.
בנוסף היא המשיכה את הדמיית הדם במהלך סבב ההופעות "The Monster Ball Tour", מעשה שגרם למחאות מקבוצות משפחתיות ואוהדים מאנגליה בעקבות פיגוע הירי בקאמבריה שבו נהג מונית רצח כ-12 אזרחים ולבסוף גם את עצמו.
בטקס פרסי הווידאו קליפים של MTV בשנת 2011 הופיעה עם השיר "Yoü and I" במראה של זכר שאמרה כי הוא האלטר אגו שלה בשם ג'ו קלדרון.
בעקבות השפעתה הגדולה על התרבות המודרנית והפיכתה לזמרת בין-לאומית ברחבי העולם, הסוציולוג מתייה דפלם מאוניברסיטת דרום קרוליינה החל להציע קורס שכותרתו "ליידי גאגא סוציולוגיה של תהילה" מאז תחילת שנת 2011 במטרה ללמד "חלק מממדים סוציולוגים מבחינת תהילתה של ליידי גאגא".
כאשר גאגא נפגשה עם נשיא ארצות הברית ה-44 ברק אובמה בקמפיין לזכויות האדם, אובמה אמר כי האינטראקציה עימה הייתה "מאיימת" לאחר שהגיע לבושה בעקבים של 16 אינץ' והפכה לאישה הגבוהה ביותר בחדר.
כשהתראיינה עם ברברה וולטרס לספיישל השנתי של "10 האנשים המרתקים ביותר של 2009" ברשת החדשות של ABC, גאגא שללה את הטענה שהיא אינטרסקס ואמרה כי היא רק שמועה והביעה את חיבתה כלפי אנדרוגניות.
חוש האופנה הייחודי שלה הפך לאחד ממאפיינה הבולטים, במהלך הקריירה המוקדמת שלה החלו השוואות בתקשורת בינה לבין הזמרת האמריקאית כריסטינה אגילרה.
בשנת 2011 התכנסו כ-121 נשים לבושות בתחפושות זהות לאלו שלבשה גאגא בעברה בטקס פרסי גראמי, שיא זה אף נכנס לספר השיאים של גינס לשנת 2011. החברה "Global Language Monitor" כינתה את גאגא "מובילת אופנה" עם תחפושות הכוללות "אי לבישת מכנסיים".
המגזין אנטרטיינמנט ויקלי העלה את התלבושות שלה לרשימת התלבושות הטובות ביותר של העשור ואמר כי "היא הכניסה אומנות אופנה למיינסטרים".
מגזין טיים הכניס אותה ברשימת "100 אייקוני האופנה של כל הזמנים" ואמר, "ליידי גאגא ידועה לשמצה באותה מידה בסגנון השערורייתי שלה כמו בלהיטי הפופ שלה...
ניתן לראות זאת בתלבושות בועות הפלסטיק, קרמיט הצפרדע, והבשר שלה".
בטקס פרסי הווידאו קליפים של MTV בשנת 2010, גאגא לבשה שמלת בשר בקר הכוללת מגפיים, ארנק וכובע.
מגזין האופנה ווג כינה אותה כאחת התלבושות הטובות ביותר לשנת 2010, וטיים הכתיר אותה כתלבושת האופנה של השנה.
במחקר של החברה "YouGov" נחשף כי גאגא היא האמן השני המפורסם ביותר בארצות הברית לאחר מייקל ג'קסון.
במאמרו של הכתב ג'ייק הול למגזין האמריקאי Vice אמר כי, "ליידי גאגא חלוצה בתרבות המקוונת כפי שאנו מכירים אותה" והוסיף כי היא עוררה השראה לקבוצות המעריצים של הזמרים ג'סטין ביבר, ריהאנה וטיילור סוויפט.
ביולי 2012 גאגא הקימה את הרשת החברתית "LittleMonsters.com" המוקדשת למעריציה.
שנה לאחר מכן הייתה במקום הראשון ברשימת הסלבריטאים המרוויחים ביותר מתחת לגיל 30 של פורבס, ובפברואר 2016, ההון האישי שלה הוערך בכ-275 מיליון דולר.
בדצמבר 2019 גאגא מוקמה במקום ה-10 ברשימת המוזיקאים המרוויחים ביותר של העשור של פורבס עם רווחים של כ-500 מיליון דולר בעשור של 2010 והייתה למוזיקאית הרביעית המרוויחה ביותר ברשימה.
גאגא מכרה מעל 30 מיליון אלבומים ו-150 מיליון סינגלים בעולם החל מינואר 2016, מה שהופך אותה לאחת מתוך האמנים הנמכרים בכל הזמנים.
בשנת 2011 היא נקראה על ידי מגזין רולינג סטון כ"מלכת הפופ", והיא דורגה במקום הרביעי ברשימת הנשים הגדולות של רשת הטלוויזיה VH1 במוזיקה בשנת 2012. נכון לשנת 2020 שישה מתוך הסינגלים שלה נכללים ברשימת הסינגלים הנמכרים בכל הזמנים, "Just Dance", "Poker Face", "Telephone", "Born This Way", "Bad Romance", "Shallow".
לאחר הצלחת אלבומה הראשון, The Fame, הוא הוכתר כאלבום הנשי הנמכר ביותר לשנת 2008 ונכנס לרשימת הרולינג סטון "אלבומי הבכורה המוצלחים בכל הזמנים", וגאגא הוכתרה כאחת מהאמנים הפופולריים ביותר בסוף עשור שנות האלפיים.
סקוט הארדי, מנכ"ל פולארויד, שיבח אותה על "ההשראה למעריצה ועל יחסיה ההדוקים עם המדיה החברתית".
האלבום Born This Way הוכתר כאחד מתוך "50 האלבומים הנשיים הטובים ביותר בכל הזמנים", הרולינג סטון אמר על גאגא "קשה לזכור עולם שבו לא היה לנו את גאגא, על אף שאנחנו די בטוחים שזה היה הרבה יותר משעמם".
בשנת 2015, המגזין "Time" ציין כי "גאגא המציאה למעשה את העידן הנוכחי של מוזיקת הפופ כמו מחזה".
עבודתה השפיעה על אמנים רבים כגון, מיילי סיירוס, ניקי מנאז', אריאנה גראנדה, אלי גולדינג, הלסי, קשה, ג'ניפר לופז, קייטי פרי, טיילור סוויפט, קארדי בי, ניק גונאס, סם סמית', נואה סיירוס, זארה לארסון, לורד, MGMT, נלי פורטדו, קתרין לנגפורד.
מאז צאת האלבום The Fame Monster, נוהגת גאגא לקרוא למעריציה "מפלצות קטנות" ובנוסף היא קעקעה את הכינוי על גופה.
בעקבות כך גאגא גם מכונה "אמא מפלצת".
במאי 2021, לכבוד חגיגת השנה העשירית ליציאתו של האלבום, Born This Way, והשפעתו, הציגה ראש עיריית מערב הוליווד, לינדסי פ.
הורוואת, את "מפתח העיר" בפני גאגא המוצג בפני יקירי העיר והכריזה על ה-23 במאי כיום "נולד בדרך זו" כשם האלבום.
לאחר מכן ציורי רחוב בהשראתו יחד עם דגלי גאווה הוצגו ברחבי השכונה.
על שמה של גאגא נקראו גם סוג חדש של צמח שרכנים ו-3 מינים של בעלי חיים בהם, ג.
מונסטרפארבה וקיקאיה לצד היונק הנכחד גגדון והצרעה עליאדס גאגא.
בנובמבר 2024, גאגא הגיעה למקום החמישי ברשימת כוכבי הפופ הגדולים ביותר של המאה ה-21 של מגזין בילבורד.
לאחר סירובה להופיע בסינגל "We Are the World: 25 For Haiti" (עקב חזרות לסיבוב הופעות שלה) שהוקלט לטובת הקורבנות באסון רעידת האדמה בהאיטי בשנת 2010, גאגא תרמה את כול הכנסותיה מהמופע שלה בינואר 2010, באולם המוזיקה רדיו סיטי לקרן למען שיקום המדינה.
כל הרווחים מהחנות האינטרנטית שלה באותו יום נתרמו גם הם, והיא הודיעה שהקרן גייסה כ-500,000 דולר.
שעות ספורות לאחר רעידת האדמה של טוהוקו ב-2011 והצונאמי שפגע ביפן עם כ-15,891 הרוגים, גאגא צייצה בחשבונה בטוויטר קישור לקניית צמידי תפילה.
כל ההכנסות מהצמידים שעיצבה בשיתוף עם החברה נתרמו לצדקה, וגייסו מעל 1.5 מיליון דולר.
ביוני 2011 הופיעה בתוכנית הצדקה של MTV ביפן בשם "Makuhari Messe".
באוקטובר של אותה שנה העניקה יוקו אונו לגאגא ולארבעה פעילים נוספים את מלגת לנון-אונו לשלום ברייקייואוויק שבאיסלנד.
גאגא התחייבה באותה שנה לתרום כ-1 מיליון דולר לאחר ההוריקן שהתרחש בסידני.
גאגא היא גם תורמת בולטת נגד מחלות האיידס ו-HIV והיא מתמקדת בחינוך נשים צעירות על הסיכונים של המחלה.
בשיתוף פעולה עם הזמרת סינדי לאופר, התאחדה עם החברה "MAC Cosmetics" להשיק קו שפתון לפי קו עיצוב הקוסמטיקה שלהם בשם, "ויוה גלאם".
מכירות השפתון גייסו מעל כ-202 מיליון דולר למאבק נגד האיידס ו-HIV.
באפריל 2016, גאגא הצטרפה לסגן הנשיא ג'ו ביידן באוניברסיטת נבדה שבלאס וגאס, במסגרת קמפיין שעשה במכללות מטעם הארגון "It's On Us" שמטרתו להגן על סטודנטים מפני תקיפה מינית שכלל את כוח המשימה של הבית הלבן.
במהלכו פגש מעל 250,000 תלמידים מ-530 מכללות שחתמו על התחייבות של סולידריות חברתית ואקטיביות כלפי הקורבנות.
חודשיים לאחר מכן השתתפה בכנס השנתי "ארצות הברית המועצה של ראשי הערים" באינדיאנפוליס, בו הצטרפה לשיחה עם הדלאי למה טנזין גיאטסו כדי לדבר על כוחו של החסד וכיצד ניתן להפוך את העולם למקום טוב יותר.
לאחר מכן הוטחה ביקורת קשה מצד אזרחים סינים על גאגא ברשתות חברתיות וממשלת סין הוסיפה אותה לרשימת הכוחות העוינים, מחלקת הפרסום של המפלגה הקומוניסטית בסין (CCPPD) הוציאה צו לתקשורת בשליטת המדינה לגנות את הפגישה ביניהם ואתרים סיניים החלו להפסיק להעלות או להפיץ את שיריה, והנחו שלא להזכיר את שמה.
מאז חל איסור על הופעתה במדינה.
זו היא הפעם השנייה שבה גאגא מוחרמת בסין, בשנת 2011 שיריה נחסמו במדינה לאחר שהמשטר כינה את התנהגותה כ"פרובוקטיבית".
באפריל 2020 יצרה גאגא את משדר הספיישל הטלוויזיוני "One World: Together at Home" שכלל שיתוף פעולה עם ארגון הבריאות העולמי נגד מגפת הקורונה.
מופע הצדקה גייס כ-127 מיליון דולר שלדברי העיתון פורבס "מעמיד אותו באותה רמה עם מופע הצדקה האגדי, לייב אייד כקונצרט הצדקה המרוויח ביותר בהיסטוריה".
כהוקרה על תרומתה לתנועת ה-"Black Lives Matter" קיבלה גאגא בינואר 2021 את פרס ה-"High Ground Award" מהארגון "King Center for Nonviolent Social Change" שנוסד על ידי קורטה סקוט קינג.
בנאום הקבלה שלה גינתה את הגזענות כלפי השחורים בעולם ואת העליונות הלבנה והתייחסה לאחריותה החברתית כאמנית ואישה לבנה.
אשת העסקים אופרה וינפרי, הסופר דיפאק צ'ופרה, ושרת הבריאות ושירותי האנוש האמריקאי, קתלין סבליוס, דיברו על פתיחת הקרן באוניברסיטה הרווארד.
המימון המקורי של הקרן כלל כ-1.2 מיליון דולר מגאגא, 500,000 דולר מקרן עמיתי מקארתור, וכ-850,000 דולר מרשת חנויות היוקרה "בארניס" בניו יורק.
ביולי 2012, הקרן שיתפה פעולה עם רשת השיווק אופיס דיפו, אשר תרמה 25% ממכירותיה במינימום של כ-1 מיליון דולר בסדרה של מוצרי חזרה לבית ספר במהדורה מוגבלת.
יוזמות הקרן כוללים את הסיור "אוטובוס הילד האמיץ" שמשמש כמרכז נוער ליוזמה נגד בריונות.
לקרן יש עמודים ברשתות חברתיות כגון פייסבוק, אינסטגרם, טוויטר שמפרסמים את תוכן הארגון ופעילותו.
בשנת 2016 הקרן שיתפה פעולה עם אתר המדיה "Vox Media", אתר החדשות "Recode", ועם חברת הטכנולוגיה אינטל למאבק בהטרדה באינטרנט.
הכנסות הגיליון "99" במגזין "V" בהשתתפות גאגא ובן זוגה לשעבר טיילור קיני נתרמו לקרן.
היא השתתפה במשך שבוע בחודש יוני 2017 עם חברת הקפה סטארבקס בקמפיין בשם "כוסות החסד" שבו החברה תרמה כ-25 סנט במספר המשקאות לקרן.
גאגא גם השתתפה בווידאו עם החברה "סטייפלס בע"מ" לגיוס כספים עבור הקרן.
ביום המעשים הטובים לשנת 2018, שיתפה פעולה עם הקרן להבאת מזון ובגדים למקלט של קבוצת הארגונים הצלב האדום לאנשים שנאלצו לפנות בתים בגלל השריפות בקליפורניה באותה תקופה.
הקרן גם שיתפה פעולה עם סטארבקס וחברת הספורט "SoulCycle" כדי להודות לכבאי קליפורניה על עבודת הסיוע שלהם במהלך המשבר.
ב-22 בספטמבר 2020 הוציאה ספר אנתולוגיה בשם "Channel Kindness: Stories of Kindness and Community" שמציג 51 סיפורים על חסד, אומץ וחוסן מצד צעירים בכל רחבי העולם שנאספו על ידי הקרן.
חברת הקוסמטיקה של גאגא, "Haus Laboratories" משנת 2019, הצטרפה לארגון והודיעה כי כל עסקה שתתרחש באתרה הרשמי יתרם דולר אחד לארגון.
גאגא הצהירה על עצמה כביסקסואלית והיא פעילה בולטת למען להט"ב ברחבי העולם.
היא מייחסת הרבה מההצלחה המוקדמת שלה למעריציה ההומוסקסואלים והיא נחשבת לאייקון גיי בולט.
בתחילת הקריירה שלה אמרה שהיא התקשתה לקבל השמועות ברדיו, ואמרה: "נקודת המפנה עבורי הייתה הקהילה הגאה".
בצעדה לשוויון לאומי בשנת 2009 גאגא נאמה בוושינגטון לתמיכה בתנועת הלהט"ב.
ביוני 2011 הופיעה גאגא ברומא באירוע בין-לאומי המוקדש לגאווה של הלהט"ב בשם "Europride".
היא ביקרה את מצב ההומואים המוגבל במדינות רבות באירופה ותיארה אותם כ"מהפכנים של אהבה".
גאגא הוסמכה לשרה על ידי מנזר כנסיית החיים האוניברסלית, כדי שתוכל לערוך חתונה של שתי חברות קרובות שלה.
בסוף שנת 2012 כאשר סבב ההופעות "Born This Way Ball" הגיע לרוסיה, גאגא הואשמה בהפרת החוק נגד תעמולה הומוסקסואלית.
מאוחר יותר באותו החודש, הופיעה בסרטון ההוקרה של ארגון זכויות האדם לקורבנות הפיגוע.
בבחירות לנשיאות 2016 בארצות הברית היא תמכה בהילרי קלינטון והתנגדה לבחירתו של דונלד טראמפ.
מאוחר יותר גינתה את איסורו על גיוס טרנסג'נדרים לצבא.
במשך הקריירה שלה, גאגא זכתה ב-2 פרסי התקשורת של הליגה ההומו-לסבית נגד השמצה.
בשנת 2014, נכללה על ידי מגזין "Out" כאחת מתוך 12 אייקוני הלהט"ב של כל הזמנים.
בשנת 2018, תזכיר שהודלף ממשרדו של טראמפ חשף כי ממשלתו רוצה לשנות את ההגדרה החוקית למין כדי להוציא מחוץ לחוק אמריקאים טרנסג'נדרים.
גאגא הייתה אחת הסלבריטאיות הרבות שגינו אותו והפיצו את הקמפיין WontBeErased# למיליוני עוקביה בטוויטר.
גאגא דוברת אנגלית וצרפתית, ואף שילבה מספר משפטים בצרפתית בסיום השיר "Bad Romance".
גאגא סיפרה שכל משפחתה היא איטלקית.
בדצמבר 2014 גילתה בריאיון כי נאנסה בגיל 19 ושהמקרה גרם לה להתמכר לסמים ואלכוהול על ידי גבר ששמו לא נחשף, בשנת 2015 הוציאה את השיר "Til It Happens to You" שמספר על שכיחות האונס בעולם ואיך להתמודד איתה שלווה גם בקליפ קשה לצפייה.
בשנת 2016 כאשר ביקרה באיגוד נערי להט"ב הומלסים בניו יורק סיפרה כי היא סובלת ממחלה נפשית וזאת הפעם הראשונה שהיא מספרת על כך.
במהלך השנים סיפרה כי סבלה מבריונות בילדותה.
לגאגא יותר מ-24 קעקועים על גופה.
גאגא סיפרה כי היא נוהגת לעשן מריחואנה בזמן שהיא כותבת שירים חדשים, במהלך סיבוב ההופעות "Born This Way Ball" בשנת 2011 בהופעה באמסטרדם, עישנה מול הקהל ג'וינט על הבמה.
באוגוסט 2016 במהלך נהיגה נתפסה מחזיקה ג'וינט ליד אביה במכונית במאליבו, שבאותה שנה גם קיבלה את רישיון הנהיגה שלה.
בשנת 2013 הוציאה את השיר "Dope" שמספר על העצב העמוק בהרגלי העישון שלה.
בחודש ספטמבר 2017 שיתפה בחשבונה באינסטגרם תמונה שלה שוכבת בבית חולים מאושפזת ומספרת על כאביה העזים של המחלה פיברומיאלגיה שחלתה בה, ולכן נאלצה לבטל את הופעתה בפסטיבל "רוק בריו" באותו היום בברזיל.
בשלב מאוחר יותר, היא גם ביטלה את עשר ההופעות האחרונות של הסבב "Joanne World Tour".
בריאיון בשנת 2020, סיפרה גאגא כי היא נוטלת תרופות אנטי-פסיכוטיות והתמודדה במהלך שנים רבות עם פגיעה עצמית ומחשבות אובדניות יום-יומיות.
בנוסף, סיפרה כי נגמלה מעישון.
בצילומי הקליפ לסינגל "Yoü and I" בשנת 2011, הכירה את השחקן האמריקאי טיילור קיני.
גאגא סיפרה כי במהלך הצילומים קיני נישק אותה והיא סטרה לו, ולאחר מכן עשה זאת בפעם השנייה.
באותה שנה הודיעו כי הם בזוגיות וביום ולנטיין 2015 התארסו.
היא שיתפה ברשת אינסטגרם את טבעת האירוסין שגם הפכה לתמונה בחשבונה עם הכי הרבה סימוני "אהבתי" עד לאותו יום.
לאחר כ-5 שנות זוגיות, הודיעה ב-20 ביוני 2016 כי הם נפרדו סופית.
בשנת 2017 החלה לצאת עם הסוכן שלה, כריסטיאן קרינו בן ה-48, שהוא גם הסוכן של הזמרות, ג'סטין ביבר, כריסטינה אגילרה, מיילי סיירוס, וג'ניפר לופז.
לאחר מכן פורסם כי הם התארסו ונפרדו מאוחר יותר באותה שנה.
בשנת 2020 החלה לצאת גאגא עם היזם מייקל פולנסקי.
בשנת 2016, בבחירות לנשיאות ארצות הברית ה-58, גאגא תמכה בפוליטיקאית הילרי קלינטון ואמרה עליה כי "יש לה קריירה בפוליטיקה המשתרעת על פני עשרות שנים של ניסיון, השכלה, מנהיגות וחוכמה.
הילרי קלינטון אינה ניתנת לעצירה!".
לאחר מכן הופיעה למענה יחד עם הזמר ג'ון בון ג'ובי.
בשנת 2017, הופיעה ביחד עם סגן הנשיא ג'ו ביידן שהפך מאוחר יותר למועמד לנשיאות מטעם המפלגה הדמוקרטית בבחירות לנשיאות ארצות הברית 2020 בסרטון עבור נפגעי תקיפה מינית.
ביידן אמר עלייה כי היא "הקול של האנשים שנשכחו או עברו התעללות בחייהם".
בנובמבר 2024, גאגא הופיעה בעצרת הסיום של קמלה האריס בפילדלפיה וביצעה את "God Bless America" לפני נאום האריס ואת השיר "Edge of Glory" לאחר מכן.
גאגא אמרה לפני הביצוע ש"יותר ממחצית חיי המדינה, לנשים לא הייתה זכות דיבור," והביעה תמיכה בנשים שהשפיעו עליה.
גאגא היא אחת מהנשים העשירות ביותר בתעשיית המוזיקה.
נכון לשנת 2020, הונה האישי נאמד בכ-320 מיליון דולר.
הבושם "Fame" שנוצר בהשראתה, נחשב לאחד מהבשמים המצליחים בהיסטוריה לאחר שמכר כ-30 מיליון בקבוקים נכון לשנת 2013 והרוויח כ-1.5 מיליארד דולר.
היא צוינה כאחת מתוך הזמרים המרוויחים ביותר ממסעי הופעות לאחר שגייסה יותר מ-300 מיליון דולר בהכנסות של מעל 3.2 מיליון כרטיסים רק לאחר שלושת סיבובי ההופעות הראשונים שלה ברחבי העולם.
בסיומו של סבב ההופעות "The Monster Ball Tour" גרף מעל כ-227.4 מיליון דולר לאחר שנתיים של הופעות ונכנס לרשימת "מסעי ההופעות המרוויחים בהיסטוריה".
כאשר הופיעה בפסטיבל המוזיקה "Coachella" באפריל 2017 קנתה אחוזה במחיר של כ-12 מיליון דולר בעיר מאליבו ובתקופת הופעתה במחצית הסופרבול לאותה שנה היא התגוררה באחוזה נוספת במחיר של כ-20 מיליון דולר בטקסס.
באוקטובר 2018, קנתה בית חדש בניו יורק בעלות של כ-30 מיליון דולר.
היא האמן הראשון בהיסטוריה לזכות בפרס האייקון של היכל התהילה של כותבי השירים, ובנוסף מחזיקה בפרס "האמן הצעיר" של פרסי האומנויות הלאומיות שמכבד אנשים שהראו הישגים ומנהיגות בשלב מוקדם בקריירה שלהם.
בשנת 2016 זכתה בפרס מיוחד על ידי מוזיאון הגראמי.
בשנת 2011, גאגא הוכרה על ידי מועצת מעצבי האופנה של אמריקה שהעניקה לה את פרס אייקון סטייל האופנה.
בשנת 2009 זכתה בפרס "הכוכב הזורח" של בילבורד ושנה לאחר מכן הופיעה בכריכת המגזין בקטגוריית "אמן השנה".
בשנת 2015 הוכתרה כאשת השנה במגזין ובכך הפכה לאישה התשיעית שזוכה בתואר בכל הזמנים.
שירה, "Shallow" משנת 2018 מוכתר כשיר עם מספר זכיות הפרסים הרב ביותר בהיסטוריה.
בשנת 2019, היא הפכה לאישה הראשונה שזוכה בפרס אוסקר, בגראמי, בגלובוס הזהב, ובאפט"א באותה שנה.
בטקס פרסי הווידאו קליפים של MTV בשנת 2020, זכתה בפרס ה"טריקון" הראשון בהיסטוריה המוקדש לעבודתה המגוונת כמוזיקאית, שחקנית, פילנתרופית, ואייקונית אופנה.
גאגא היא האמן השמיני הנמכר ביותר בהורדות דיגיטליות עם מעל ל-83 מיליון עותקים, והיא האישה הראשונה שזוכה בפרס היהלום הדיגיטלי של RIAA.
היא האמן היחיד בהיסטוריה שמחזיק בשני שירים עם מעל ל-7 מיליון הורדות עד היום, "Just Dance" ו-"Poker Face", ובנוסף מחזיקה ב-5 אלבומים שהגיעו לתואר פלטינה ומעלה בארצות הברית ו-2 עם תואר זהב.
בממלכה המאוחדת, אלבום הבכורה שלה, "The Fame" מוכתר כאלבום ה-31 הנמכר ביותר לצד תואר היהלום עם מעל ל-3 מיליון עותקים ובשנת 2011 שבר שיא גינס בכך שהוכתר כאלבום הדיגיטלי הנמכר ביותר במדינה.
בארצות הברית, "Poker Face" ו-"Bad Romance" הם שני הסינגלים שלה אשר מוכתרים בתואר יהלום לאחר שמכרו 10 מיליון עותקים.
לאורך השנים, היא גרפה כ-512.3 מיליון דולר הכנסות מתוך סבבי ההופעות שלה ובשנת 2020 נהפכה לאישה החמישית שחוצה את רף החצי מיליארד.
בינואר 2025 הוכרז כי גאגא תקבל את פרס "החדשנית של השנה" בטקס פרסי המוזיקה של iHeartRadio לשנת 2025.
שישה משיריה של גאגא כבשו את המצעד הרשמי של ארצות הברית, הבילבורד הוט 100. מתוך כ-34 שירים שנכנסו סך הכול למצעד, כ-17 הגיעו לעשרת המובילים.
בשנת 2011, שירה "Born This Way" הגיע ביציאתו הישר אל המקום הראשון ובכך, הפך לשיר ה-19 בהיסטוריה שעושה זאת.
בשנת 2020, "Rain on Me" בשיתוף עם הזמרת אריאנה גרנדה הגיע ביציאתו גם הוא הישר אל פסגת המצעד ושבר שיא חדש בקטגוריית שיר הצמד הנשי הראשון שכובש את המצעד הישר ביציאתו ובנוסף הכתיר את גאגא כאמן השלישי שהגיע למקום הראשון בשלושה עשורים שונים.
במצעד שירי הדאנס, 15 משיריה הגיעו למקום הראשון והיא ממוקמת ברשימת האמנים שהביאו את מספר השירים הגבוה ביותר במקום העשירי לצד שיא הזמן הקצר ביותר של הבאת 10 שירים לראש המצעד.
במצעד האלבומים הרשמי, שישה מאלבומיה של גאגא הגיעו לפסגת הבילבורד 200 ובכך היא נחשבת לאחת מתוך שמונה הזמרות היחידות בכל הזמנים אשר כבשו אותו כ-6 פעמים, ובשיא של הזמן הקצר ביותר.
"Just Dance" (בהשתתפות קולבי אודוניס)
"Rain on Me" (בהשתתפות אריאנה גרנדה)
"Die with a Smile" (בהשתתפות ברונו מארס)
2014: Cheek to Cheek (יחד עם טוני בנט)
2021: Love for Sale (יחד עם טוני בנט)
2018: A Star Is Born (עם בראדלי קופר)
2024: Joker: Folie à Deux (עם הילדור גודנאדוטיר וחואקין פיניקס)
2014: עיר החטאים: עלמה להרוג
2017: גאגא: מטר חמישים ושבע (תיעודי)
הליידי איזבלה אוגוסטה גרגורי (18 במרץ 1852 - 22 במאי 1932) הייתה מחזאית אירית והמייסדת, יחד עם ויליאם באטלר ייטס ואחרים, של תיאטרון אבי בדבלין ושל התיאטרון הספרותי האירי.
גרגורי ידועה בתרומתה להתפתחות זרם התחייה הספרותית האירית.
איזבלה אוגוסטה פרסה נולדה ברוקסבורו, מחוז גולוויי, למשפחה אנגלו-אירית אמידה שהתגוררה באחוזה רחבת ידיים בשטח של 24 קמ"ר.
בילדותה חונכה בידי אומנת אירית, שחשפה אותה להיסטוריה של אירלנד.
בשנת 1880, בהיותה בת 28, נישאה לסר ויליאם הנרי גרגורי, אלמן שהיה מבוגר ממנה ב-35 שנים.
גרגורי, לשעבר מושל ציילון, היה גם חבר פרלמנט מטעם מחוז גולוויי.
הוא היה אדם משכיל שהתעניין באמנות וספרות, ובביתם שכנו אוסף אמנות גדול וספרייה.
בביתם השני בלונדון נהגו בני הזוג לארח אמנים, סופרים ומשוררים ידועי שם כרוברט בראונינג, אלפרד טניסון, הנרי ג'יימס וג'ון אוורט מיליי.
במהלך שנות נישואיה כתבה מספר שירי אהבה וכתבים נוספים שלא בלטו.
בנם היחיד של בני הזוג נהרג בעת שירותו כטייס במלחמת העולם הראשונה.
סר ויליאם מת ב-1892, והליידי אוגוסטה ערכה ופרסמה את האוטוביוגרפיה שלו שנתיים מאוחר יותר.
לאחר מות בעלה ובעקבות טיול לאיי אראן התעוררה בה נטייה לעיסוק בשפה האירית ובפולקלור אירי.
בשנת 1896 הכירה את ויליאם בטלר ייטס.
הליידי גרגורי תמכה בלאומיות שאותה ביטא ייטס בשירתו ושכנעה אותו להמשיך ולכתוב דרמה.
יחד עם כותבים אחרים, בהם ג'ון מילינגטון סינג, שון או'קייסי, פדריג קולום וג'יימס סטפנס, הקימו השניים את תנועת ההתחדשות המכונה התחייה הספרותית האירית.
לשם כך פתחה את ביתה לשורה של אמנים ויוצרים צעירים.
אחד מההישגים המשמעותיים של תנועת התחייה היה ייסודו של תיאטרון אבי (Abbey Theatre).
ב-1899 יסדו ייטס, ליידי גרגורי, מרטין וג'ורג' מור את התיאטרון הספרותי האירי.
הפרויקט כשל ושרד שנתיים בלבד.
גרגורי חברה לייטס, ויחד עם שני אחים איריים בעלי ניסיון בתיאטרון - ויליאם ופרנק פיי, ומזכירתו של ייטס אני הורנימן (שקודם לכן הייתה מעורבת בהפקת "האדם והנשק" של ג'ורג' ברנרד שו בלונדון בשנת 1894), הקימו את אגודת התיאטרון האירי הלאומי.
הקבוצה רכשה בניין ברחוב לואר אבי בדבלין ופתחה את התיאטרון ב-27 בדצמבר 1904. בערב הפתיחה הוצג בין היתר מחזה בן מערכה אחת פרי עטה של גרגורי.
עד לפרישתה ב-1928 המשיכה לכהן בהנהלת התיאטרון, וכן לכתוב מחזות שהוצגו בו.
לאחר פרישתה חזרה לביתה במחוז גולוויי, שם מתה ממחלה ב-1932.
ליידי איי , בעבר ליידי אנטבלום, הוא הרכב קאנטרי מטנסי שבארצות הברית שקם בשנת 2006. בהרכב שלושה חברים: צ'ארלס קלי, דייוויד הייווד והילרי סקוט.
ההרכב, שהחל לפעול ב-2006, הוציא עד כה שני אלבומי אולפן: "Lady Antebellum" ו-"Need You Now".
מרבית השירים שיצאו כסינגלים הופצו בארצות הברית ובקנדה בלבד, אך שני שירים יצאו בהפצה בינלאומית: .
ליידי אנטבלום היו מועמדים 10 פעמים לפרס גראמי וזכו בשישה פרסים, שניים מתוכם בקטגוריות הנחשבות "הקלטת השנה" ו"שיר השנה".
ליידי אנטבלום הוקמה בנאשוויל שבטנסי בידי צ'ארלס קלי, דייוויד הייווד והילרי סקוט.
המילה "אנטבלום" היא מילה לטינית שמשמעותה "לפני המלחמה", ובארצות הברית הכוונה בדרך כלל ל"לפני מלחמת האזרחים".
שם הלהקה "ליידי אנטבלום" נבחר כאשר השלישייה הצטלמה בפרנקלין, טנסי, שם קיימים מבנים רבים מן התקופה שלפני מלחמת האזרחים.
צ'ארלס קלי הסביר להילרי סקוט על משמעות המילה, ואז החליטו השלושה לבחור במילה כשמם.
השלישייה רצתה להוסיף לשם מילה נוספת, ולצורך כך הם ניסו מספר מילים, והמילה "ליידי" הייתה המתאימה ביותר בעיניהם.
הלהקה הופיעה במקומות ציבוריים בנאשוויל עד שחתמו ביולי 2007 בחברת התקליטים Capitol Records.
זמן קצר לאחר ההחתמה ביקש האמן ג'ים בריקמן מהשלישייה להשתתף בשירו "Never Alone".
השיר שיצא כסינגל הגיע למקום ה-14 במצעד המבוגרים של הבילבורד.
באמצע 2007 כתבה הלהקה שיר לתוכנית הריאליטי של MTV "הוליווד הילס".
בתחילת אוקטובר 2007 יצא בארצות הברית הסינגל הראשון שהלהקה הוציאה לבדה – "Love Don't Live Here".
הסינגל הגיע בשיאו למקום השלישי במצעד שירי הקאנטרי של הבילבורד ולמקום ה-53 במצעד הבילבורד הוט 100. הסינגל נכלל באלבום הבכורה של הלהקה, שנקרא בשמה "Lady Antebellum".
האלבום "Lady Antebellum", שיצא ב-15 באפריל 2008, הגיע בארצות הברית בשיאו למקום הראשון במצעד אלבומי הקאנטרי ולמקום הרביעי במצעד האלבומים הכללי.
באוקטובר 2009 הגיע האלבום למעמד אלבום פלטינה בארצות הברית, כשנמכר בלמעלה ממיליון עותקים.
בסך הכל נמכר האלבום בארצות הברית בלמעלה מ-1,820,000 עותקים.
חודשיים לאחר יציאת האלבום, ב-9 ביוני 2008, יצא מתוכו סינגל נוסף – "Lookin' for a Good Time", ובינואר 2009 יצא הסינגל "I Run to You".
"I Run to You" הגיע למקום הראשון במצעד הקאנטרי של הבילבורד ולמקום ה-27 במצעד ההוט 100. השיר נכלל גם בגרסה הבינלאומית של האלבום Need You Now.
ב-24 באוגוסט 2009 הוציאה הלהקה את הסינגל "Need You Now".
השיר, שהיה המצליח ביותר של הלהקה, עת נמכר בלמעלה מחמישה מיליון עותקים, הגיע למקום הראשון במצעד הקאנטרי של הבילבורד ולמקום השני במצעד ההוט 100. בישראל היה השיר למושמע ביותר בשנת 2010. ב-11 בינואר 2010 יצא הסינגל "American Honey" שהגיע אף הוא למקום הראשון במצעד הקאנטרי של הבילבורד.
ב-26 בינואר 2010 יצא האלבום השני של הלהקה "Need You Now".
האלבום הגיע למקום הראשון במצעד מכירות האלבומים של הבילבורד הבילבורד 200, ובמצעדי אלבומים ברחבי העולם, בהם בקנדה, בניו זילנד ובדרום אפריקה.
בסך הכל מכר האלבום בארצות הברית למעלה מ-3,000,000 עותקים, וברחבי העולם היה לאלבום השני הנמכר ביותר בשנת 2010.
ב-31 במאי 2010 יצא מתוך האלבום סינגל נוסף בשם "Our Kind of Love" שהגיע גם הוא למקום הראשון במצעד הקאנטרי של הבילבורד, וב-4 באוקטובר יצא הסינגל הרביעי מתוך האלבום – "Hello World".
באוקטובר 2010 הוציאה הלהקה מיני-אלבום בשם "A Merry Little Christmas" שכלל חמישה קאברים ושיר מקורי אחד העוסקים בחג המולד.
בטקס פרסי גראמי ה-53, שהתקיים ב-13 בפברואר 2011 זכתה הלהקה בחמישה פרסים, בהם הפרסים הנחשבים "תקליט השנה" ו-"שיר השנה", ונחשבה לזוכה הבולטת של הטקס באותה שנה.
בשנת 2011 החלו חברי הלהקה לעבוד על אלבומם השלישי "Own the Night".
הסינגל הראשון מתוכו, "Just a Kiss", יצא ב-2 במאי 2011, נמכר בלמעלה משני מיליון עותקים והגיע למקום הראשון במצעד שירי הקאנטרי של הבילבורד ולשביעי במצעד ההוט 100.
באוגוסט 2011 יצא סינגל נוסף מתוך האלבום "We Owned the Night" שהצליח פחות מקודמו, אך הגיע גם הוא למקום הראשון במצעד שירי הקאנטרי של הבילבורד.
ומספר שבועות לאחריו, ב-13 בספטמבר 2011, יצא האלבום "Own the Night".
האלבום הגיע למעמד פלטינה בארצות הברית ובקנדה והגיע למקום הראשון במצעד האלבומים הבילבורד 200 ובשני מצעדי אלבומים נוספים של הבילבורד וכן למקום הראשון במצעד האלבומים הקנדי.
בדצמבר 2011 הוציאה הלהקה את הסינגל "Dancin' Away with My Heart".
באוקטובר 2012 הוציאה הלהקה את האלבום On This Winter's Night לכבוד חג המולד.
ב-2013 הוציאה הלהקה את האלבום "Golden" שהצליח גם הוא להגיע למקום הראשון בבילבורד 200 ובמצעד אלבומי הקאנטרי בארצות הברית, אבל לא זכה להצלחה דומה לשל קודמיו והגיע רק לאלבום זהב בארצות הברית ובקנדה (ולא לפלטינה).
בעקבות מחאות ג'ורג' פלויד, הודיעה הלהקה ב-11 ביוני 2020 כי הם משנים את שמם ל"ליידי איי".
המושג "אנטבלום" מתייחס לתקופה שלפני מלחמת האזרחים בדרום ארצות הברית הקשור לעבדות ועבודות החקלאות שנעשו באזור.
מאז 2008, בה הוציאו את הדיסק הראשון שלהם, זכו חברי ליידי אנטבלום והיו מועמדים למספר פרסים:
פרסי גראמי – היו מועמדים עשר פעמים, מתוכן זכו שש פעמים.
פרסי המוזיקה האמריקאית – היו מועמדים חמש פעמים, מתוכן זכו פעם אחת בקטגוריית הופעת הקאנטרי הטובה ביותר (להרכב או לצמד) על השיר I Run to You.
פרסי האקדמיה למוזיקת קאנטרי – היו מועמדים שבע פעמים, מתוכן זכו ארבע פעמים.
פרסי איגוד מוזיקת הקאנטרי – היו מועמדים שמונה פעמים, מתוכן זכו חמש פעמים.
פרסי הקאנטרי האמריקאי – היו מועמדים שבע פעמים מתוכן זכו ארבע פעמים.
פרסי בחירת הנוער – היו מועמדים שלוש פעמים, מתוכן זכו פעם אחת.
פרסי בחירת הקהל – היו מועמדים פעם אחת.
לייבפרסון היא חברת תוכנה אמריקאית המפתחת פלטפורמות דיגיטליות לתקשורת בין לקוחות ומותגים.
החברה, מסייעת לחברות לעשות טרנספורמציה דיגיטלית למרכזי השירות שלהם באמצעות טכנולוגיות מתקדמות של בינה מלאכותית ולמידת מכונה.
הטכנולוגיה של לייבפרסון מבוססת באופן מלא על מחשוב ענן ותוכנה כשירות (Software as a Service).
מוצר הדגל של החברה הוא Conversational Cloud, תוכנה המאפשרת לצרכנים לתקשר עם מותגים באמצעות הודעות טקסט דרך שירותי טקסט פופולריים כמו וואטסאפ ופייסבוק מסנג'ר.
ב-2018 החברה הכריזה על Maven, שירות המאפשר לחברות לבנות צ'אטבוטים מבוססי בינה מלאכותית כדי לתת מענה להודעות ובקשות של לקוחותיהן במרכזי השירות.
לייבפרסון הוקמה בשנת 1995 על ידי רוברט לוקאסיו כתוצאה של חוויה מתסכלת בניסיון לקבל שירות מחברה ממנה צרך שירותים.
בשנת 1998 השיקה לייבפרסון את המוצר הראשון שלה.
לייבפרסון היא חברה ציבורית ומניותיה נסחרות בנאסד"ק ובבורסה לניירות ערך בתל אביב.
מניית החברה כלולה במדד תל אביב 35 ובמדד תל אביב טק-עילית.
מאז הקמתה, הרחיבה לייבפרסון את פעילותה בעולם באמצעות משרדים בסיאטל, לונדון, הרצליה, מלבורן, סן פרנסיסקו, אטלנטה, מנהיים, אמסטרדם, מילאנו, פריז, טוקיו, וברלין.
כיום מתוך כ-1500 עובדי החברה, כ-250 ממוקמים במרכז ברעננה.
לייבמוקה היה אתר רשת חברתית מסחרי שנועד ליצור קהילה של משתמשים המעוניינים ללמוד שפות.
האתר סיפק חומר הדרכה ב-38 שפות והיווה פלטפורמה לדוברי שפות שונות לתקשר ולעזור למשתמשים המעוניינים ללמוד שפה חדשה.
לפי האתר היו בו כ-12 מיליון חברים רשומים מ-196 מדינות שונות (למרות שמספר זה מכיל גם חשבונות שאינם פעילים באופן קבוע).
מעל 400,000 משתמשים ביקרו באתר מדי יום.
החברה נוסדה ב-2007 בידי שיריש נאדקרני וקרישן סשאדרינאטן .
הרעיון לאתר עלה על ידי נאדקרני בזמן שהיה בטיול בספרד עם ילדיו, שלמרות שלמדו ספרדית בבית הספר לא הצליחו לנהל שיחה עם המקומיים, ובשובם לחדר המלון נכנסו לפייסבוק.
זה הוביל לרעיון - לתעל את כוחן של הרשתות החברתיות למען לימוד שפות, עם השמת דגש על פעילויות אינטראקטיביות במטרה לשפר יכולות מסוימות ולהביא לידי ניהול שיחה שוטפת בשפה.
השם "לייבמוקה" הומצא במהלך סיעור מוחין בבית קפה מקומי, והאתר שאף לתת את אותה תחושת הנינוחות של ביתי הקפה.
ב-8 ביוני 2010 מייקל שולצר הוכרז כיו"ר החדש.
מטה החברה נמצא בסיאטל, וושינגטון.
האתר תמך ב-38 שפות: עברית, אנגלית, ערבית, בולגרית, קטלונית, קרואטית, צ'כית, הולנדית, אסטונית, פרסית, פינית, צרפתית, גרמנית, יוונית, הינדי, הונגרית, איסלנדית, אינדונזית, איטלקית, יפנית, קוראנית, לטבית, ליטאית, סינית מנדרינית, נורווגית, פולנית, פורטוגזית (ברזילאית ושל פורטוגל, רומנית, רוסית, סרבית, סלובקית, ספרדית, שוודית, טורקית, אוקראינית, אורדו, ואספרנטו, שהיא השפה האחרונה שהוספה.
ניתן להציג את האתר הזה ב-12 שפות שונות: גרמנית, צרפתית, אנגלית, קוראנית, יפנית, איטלקית, פולנית, סינית מנדרינית, רוסית, ספרדית, פורטוגזית וטורקית, אך לא בעברית.
באתר מוצעים קורסים ללא תשלום בכל השפות שהוזכרו לעיל.
כל קורס מכיל בערך 30-50 שעות למידה.
מספר שפות, כגון ליטאית ופורטוגזית בניב הברזילאי, הוספו לראשונה באמצעות תהליך של "תרגום משתמשים": משתמשים השולטים באופן שוטף בשתי שפות או יותר יכולים לתרגם חומרי קורסים קיימים ללשונם ולפרסם את התרגום, בעוד משתמשים אחרים מדרגים ומשפרים את התוצאות.
קורסים מתקדמים יותר אשר נקראים "קורסים אקטיביים" היו זמינים בחמש שפות:
אנגלית, צרפתית, גרמנית, איטלקית, וספרדית.
שימוש בקורסים אלו ניתן בתשלום חודשי או שנתי ומטרתם להביא ליכולת דיבור שוטפת בשפה הנלמדת.
במקום להרשם לקורס אחד בלבד, יש למשתמשים את האפשרות לרכוש "מפתח זהב" אשר מעניק גישה בלתי מוגבלת לתכנים בתשלום.
הקורסים האקטיביים מתקיימים בארבע רמות מומחיות שונות, וכוללים תרגילי קריאה, כתיבה, דיבור ושמיעה.
תרגילים שהושלמו הן מהקורס הבסיסי והן מהאקטיבי יכולים להישלח לבדיקה על ידי משתמשים אחרים (דוברים ילידים או דוברים ברמה שוטפת של השפה הנבדקת), ואלו נותנים משוב ועצות.
כל משתמש אשר בודק תרגיל ששלח משתמש אחר זוכה ב-20 נקודות מוקה.
המבקר יכול לזכות ב-10 נקודות נוספות אם הוא המשתמש הראשון שנתן ביקורת על התרגיל.
הכתיבה מדורגת באמצעות שלוש אמות-מידה: איות, מקצועיות ודקדוק.
הדיבור מדורג באמצעות 2 אמות-מידה: היגוי ומקצועיות.
המשתמשים מרוויחים נקודות מוקה גם כשהם משלימים תרגילים.
ניתן "לשלם" בנקודות המוקה שלהם כדי לקבל משוב ממומחים לשפה שהוכשרו על ידי האתר.
עם נקודות המוקה המשתמש יכול לקנות תוספים אחרים אשר מציע האתר כמו קורסים אקטיביים.
לייבמוקה מכנה עצמו כקהילה הגדולה ביותר ללימודי שפות בעולם.
יש מי שכינה את האתר כ"פייסבוק של השפות הזרות" ופוטנציאל ההשפעה של האתר על לימוד השפות הקונבנציונלי מושווה להשפעה של ויקיפדיה על האנציקלופדיות המסורתיות.
ישנם הגורסים כי באמצעות יכולת האינטרנט לחבר אנשים מכל קצוות תבל, ולשנות את הדרך בה אנשים לומדים שפות.
אומנם עדיין לא קיימת דרך להימנע מהצורך בשינון אוצר מילים וכללי דקדוק, אך עם זאת, הספרים, הקלטות השמע והתקליטורים מוחלפים כולם על ידי הדואר האלקטרוני, הווידאו צ'אטים והרשתות החברתיות.
היתרון העיקרי מלמידת שפה דרך רשת חברתית הוא הגישה הנוחה לדוברים ילידים של שפות, דבר החושף את הלומד לאופן בו השפה מדוברת בפועל, כולל סלנג וביטויי דיבור.
דבר זה גורם לעלייה במוטיבציה מצד הלומד.
כמו כן, הרשת החברתית יוצרת מאגר גדול של מומחים שיכולים לסייע בזמן אמת.
לייבמוקה היא חברה המוחזקת בידיים פרטיות.
ב-2011 היא גייסה 5 מיליון דולר בהון סיכון בשנים הקודמות היא גייסה 14 מיליון דולר ממשקיעים שונים.
בשנת 2013 נמכרה לאחד ממותגי הלומדות לימודי השפה החזקים ביותר בשוק - רוזטה סטון.
יהודה אריה לייב (לייבלה) השל (13 בספטמבר 1958 – 27 בינואר 1995) היה זמר חסידי וחזן ישראלי.
נולד בארגנטינה למשפחה חרדית שהיגרה מהונגריה לאחר השואה.
בתחילת שנות ה-70 עלה עם משפחתו לישראל והתגורר בבני ברק.
בצעירותו השתתף בלהקת הילדים "שדה חמד" של אלי טייטלבוים.
כשבגר נבחר על ידי חיים בנט לשמש כסולן באלבום של להקת "רננו חסידים", שכמה משיריו הפכו להיטים, ובהם "הנה אנוכי שולח לכם", "כה אמר ה'", "אבינו אב הרחמן".
במהלך השנים שימש כסולן באלבומים שונים, ובהם אלבום של חסידות פיטסבורג שכלל לחנים של האדמו"ר מפיטסבורג, ובהם "ישמחו השמים", "והיה מדי חודש בחודשו".
השל נמנה עם הגל הראשון של הזמרים החסידיים שהפיקו אלבומי סולו והופיעו בפני קהל, ובראשם מרדכי בן-דוד ואברהם פריד.
בעקבות היכרותו עם משה לאופר, שהיה אז תלמיד ישיבה, החל שיתוף פעולה מוזיקלי פורה ביניהם.
שירו הראשון של השל כזמר עצמאי היה "ויידע כל פעול", בלחנו של לאופר.
לאופר הפיק ועיבד את אלבומיו של השל "מה אשיב" ,"עד בלי די" ו"מטל השמים", ובו שילב מלחניו של הרב אביעזר וולפסון.
באלבום נכלל השיר "מה אשיב לה'" בלחנו של וולפסון, שהפך לנכס צאן ברזל במוזיקה החסידית.
בשנות ה-80 היגר השל לארצות הברית, ואף הופיע פעם אחת במופע "האסק" השני, שם ביצע את הלהיט "אברהם יגל", שירו של הרב ברוך צ'ייט, שיר שביצע אברהם פריד באלבומו "אנחנו מוכנים".
השל נפטר בשנות ה-30 לחייו בארצות הברית.
בן דודו הוא החזן משה האשל.
קלוב ליידה אספורטיו (בקטלאנית: Club Lleida Esportiu) היא קבוצת כדורגל ספרדית מהעיר ליידה שבקטלוניה.
הקבוצה נוסדה בשנת 1939 בשם אוניו אספורטיו ליידה ובשנת 2011 התפרקה וקמה מחדש.
הקבוצה משחקת בליגה החמישית הספרדית.
אצטדיונה הביתי של הקבוצה הוא אצטדיון הקאמפ דה אספורטס שבליידה, המכיל 13,500 מושבים.
בסוף עונת הקבוצה ירדה מהליגה הספרדית השנייה לליגה השלישית ומאז משחקת שם גם לאחר פירוק הקבוצה המקורית.
לקבוצה קיימת גם קבוצת מילואים, הנקראת ליידה ב', וזו משחקת בליגה הקטלאנית הראשונה (חמישית בחשיבותה בספרד).